Hammarby

Hammarby er et tettsted i Sandviken kommune i Gävleborgs län i landskapet Gästrikland i Sverige. Det ligger 20 kilometer sørvest for Sandviken. I 2010 hadde tettstedet 552 innbyggere.

Hammarby er et gammelt brukssted som helt fra 1500-tallet har hatt industriell virksomhet, først med et jernbruk som var i drift fra 1500-tallet til 1885, deretter med en sulfittfabrikk for fremstilling av papirmasse som var i drift til 1982. Året etter startet en fabrikk som produserte plastbelagt kartong, men den ble nedlagt i 2005 og dermed var den viktigste industrielle virksomhet i Hammarby over. 

Av severdigheter i Hammarby kan nevnes arbeiderboliger tegnet av Ralph Erskine. Det er rekkehus som har fått en spesiell utforming. Kirken i Hammarby er en gammel oksestall som i 1885 ble bygget om til skole og gudstjenestelokale.

Befolkningsutvikling

Referanser 

Tettsteder i Gävleborgs län
Sandviken kommune